# ganez
## Brezhoneg
### Etimologiezh

    Eus gant, gant an dibenn -ez, diwar skouer ar verboù en eil gour unan an amzer-vremañ; implijet e-lec'h ganit e brezhoneg Leon.
    (Furm verb) Savet diwar gan-, pennrann ar verb genel, hag an dibenn-ger -ez.

### Furm araogenn

| Gour | Furm |
| U1 | ganin, ganen |
| U2 | ganit, ganez |
| U3g | gantañ |
| U3b | ganti |
| L1 | ganeomp, ganimp |
| L2 | ganeoc'h |
| L3 | ganto, gante |
| D | ganeor |
ganez /ɡãˈnɛːs/
* Adstumm rannyezhel eus ganit, furm an araogenn gant, displeget en eil gour unan.
** — Eun ejenn enn he bez! C'houez ar gaou a zo gan-ez. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 281.)
** — « Dalc'h da Zoue ganes, klasker bara ! n'em eus ezom ebet anezan !... » — (Klaoda ar Prad, Marvailhou ar Vretoned e-tal an tan, Sant-Brieg, 1907, p. 68.)
** — [...] ; kas ganez kement az peus ezomm, gant na vezi ket pell, ne c'houlennan ken. — (G. MILIN, Gwechall-goz e oa..., Kemper, 1924, p. 5.)
** — « Ne vije ket gwelloc'h ganez mont c'hoaz d'ar skol ? » — (Lan ar Bunel, Laouig ar Penker eun danvez beleg, Moulerez straed ar C'hastell, Brest, 1929, p. 31.)
** « Mont a ran ganez, » eme Yann. « [...]. » — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 140.)
** « Mont mat a ra ganez, Yannig ? » emezi. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 185.)
** « Dont a ray an traou da vat ganez mar gouzout tapout laboused. [...] ». — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 199.)
* Bezañ ganez (diwar-benn ar madoù, an traoù piaouet pe get evit ur pennad)
** — « Da gontel a zo ganes ? » — (Klaoda ar Prad, Marvailhou ar Vretoned e-tal an tan, Sant-Brieg, 1907, p. 79.)
** ... me a zigaso eun tog nevez d’it, rak dister a-walc’h eo an tamm boned truilhek a zo ganez. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 152.)
** Doue ra vezo ganez, kaezig paour. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 123.)
** « Pegeit ’zo emañ al loen-mañ ganez, va den mat ? » a c’houlennas an archerien. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 291.)

#### Gerioù kevrennek

* diganez

##### Notenn

    Peurvuiañ e vez kontet da vezañ ur stumm leonek ; Pierre Le Roux, Atlas linguistique de la Basse-Bretagne : avec toi..

#### Troidigezhioù

* galleg : avec toi
* spagnoleg : contigo

### Furm verb

| Kemmadur | Furm |
| hep | ganez |
| dre vlotaat | c'hanez |
| dre c'hwezhañ | digemm |
| dre galetaat | kanez |
| amreizh | c'hanez |
ganez /ˈɡãːnes/
* Furm ar verb genel en eil gour unan an amzer-vremañ, en doare-disklêriañ